als_Latn dik_Latn sag_Latn
-
22 Mars 2015
114 Mësimdhënës Kërkojnë Pagat e Ndalura Gjatë Fushatës ZgjedhoreShare:
-
-
Punëtorët e shkollave fillore dhe të mesme të komunës së Gjakovës të cilët kanë qenë në listat e kandidatëve të zgjedhjeve që u mbajtën para shtatë viteve.
114 punëtorë të arsimit nuk kishin marrë pagat e nëntorit dhe një pjese të dhjetorit atë vit pasi që Ministria e Shërbimeve Publike (tash Ministria e Administratës Publike) ua ndaloi ato për shkak të përfshirjes së tyre në garën politike për vota.
Të përfaqësuar nga Sindikata e Bashkuar e Arsimit, Shkencës dhe e Kulturës (SBAShK), të 114 profesorët kishin ngritur padi ndaj Drejtorisë së Arsimit të Komunës së Gjakovës (DKA) dhe Ministrisë së Shërbimeve Publike në Prishtinë (MSHP) për kompensimin e punës së kryer gjatë fushatës parazgjedhore të vitit 2007.
Kryetari i sindikatës së arsimit në Gjakovë Sali Maliqi tha për KALLXO.com se ky vendim ka qenë i padrejtë.
“Ju është bërë ndalesa e paligjshme e pagave për muajin nëntor dhe gjysmën e dhjetorit përafërsisht 114 mësimdhënësve. 96 prej tyre kanë nënshkruar dhe ju kemi drejtuar Gjykatës me padi, dhe ende sot e kësaj dite nuk kemi përgjigje”, tha Maliqi.
KALLXO.com ka kontaktuar gjyqtaren e këtij rasti, Afiete Sada Gllogjani, e cila nuk pranoi të prononcohet por tha se shumica e këtyre padive janë refuzuar dhe si të tilla janë vërtetuar edhe nga shkalla e dytë.
KALLXO.com ka arritur ta sigurojë një Aktgjykim të Gjykatës së Apelit ku mes tjerash thuhet
“Këtë Aktgjykim, Gjykata e shkallës së parë e ka marrë, pasi që ka administruar dhe vlerësuar provat dhe ka gjetur se në bazë të dispozitës së nenit 28.4 të Urdhëresës Administrative mbi shërbyesit civilë që janë certifikuar si kandidatë të mundshëm për njërin nga funksionet të zgjedhjeve publike, duhet patjetër të pushojnë aktivitetin e tyre brenda mandatit dhe përgjegjësive që ka pasur në postet e shërbyesit civil dhe duhet të marrin pushim pa pagesë nga shërbimi civil”, thuhet në aktvendimin e gjykatës.
Maliqi thotë se në disa komuna të tjera, arsimtarët kanë fituar raste të tilla nëpër gjykata dhe t’i kthejnë paratë e ndalura.
“Ndër komunat të cilat kanë fituar është komuna e Klinës, Podujevës, dhe disa mësimdhënës të komunës së Prishtinës”, tha Maliqi.
KALLXO.com ka kontaktuar kryetarin e sindikatës së arsimit të Klinës, Arif Elezi, i cili sqaroi se këto mjete kishin arritur t’i kthenin falë një memorandumi me komunën e Klinës.
Por arsimtarët gjakovarë të cilët i kishin hyrë garës për të marrë vota thonë të mos kenë qenë të informuar se do t’u ndalen pagat nëse hyjnë në listat partiake të kandidatëve për zgjedhjet lokale.
Gjok Tahiri, profesor i kimisë, që kishte kandiduar për anëtar të asamblesë komunale në listën e Partisë Shqiptare Demokristiane, është vetëm njëri nga ta.
“Në atë kohë kur kemi hyr në lista për asamble komunale nuk na është paralajmëru që ne do të jemi të sanksionuar me pagën e muajit në të cilën janë zgjedhjet lokale”, thotë Tahiri.
Ai thekson që këtë gjë e kanë kuptuar në momentin kur kanë shkuar për ta tërhequr rrogën që nuk e mori asnjëherë.
“Ne e kemi kuptuar në momentin kur jemi shku me marrë pagën e muajit nëntor dhe na është dalë paga zero”, shprehet ai.
Edhe Tomë Frrokaj mësimdhënës i Teknologjisë Informative, thotë për Kallxo.com se kjo situatë ka ardhur si rezultat i kundërthënjeve mes ministrive të qeverisë së Kosovës.
“Njëra ministri ka lëshuar një dokument ku thotë që ju ndalohet atyre që të konkurrojnë për asamble komunale ndërsa ministria tjetër thotë që ajo nuk u ndalohet por mund të vazhdojnë punën”, thotë Tom Frrokaj.
Bashkim Latifi avokat i punëtorëve të arsimit në Gjakovë, thotë se e ka pranuar një kërkesë të SBASHK-ut, që t’i përfaqësojë interesat e punëtorëve të cilët kanë bërë padi në Gjykatën Themelore në Gjakovë.
“Paditë për këto konteste kanë filluar në vitin 2008 dhe janë zvarritë deri në vitin 2013 kur gjykata e Gjakovës i ka refuzuar”, thotë Latifi.
Ndërsa Ministria e Arsimit e kontaktuar nga KALLXO.com thotë se pagat e arsimtarëve nuk janë çështje e tyre.
“Kjo çështje është kompetencë e Drejtorive Komunale të Arsimit (DKA), nqë kqtq rast e Drejtorisë në Komunën e Gjakovës, sepse DKA-të janë punëdhënëse të arsimtarëve” tha Besa Bytyçi, zëdhënëse e kësaj ministrie.
komento përmes
unk fao_Latn als_Latn unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn